ความสุข ความทรงจำ ไม่มีที่สิ้นสุด

ความสุข ความทรงจำ ไม่มีที่สิ้นสุด เป็นชื่อตอนของคอนเสิร์ตแบบเบิร์ดเบิร์ดโชว์ของเบิร์ด - ธงไชย แมคอินไตย์ และเป็นคอนเสิร์ตครั้งสุดท้ายของเบิร์ดก่อนที่จะขอหยุดพักงานในวงการบันเทิงชั่วคราวเป็นเวลา 2 ปี จัดแสดงเป็นครั้งที่ 5 เมื่อวันที่ 23 สิงหาคม - 15 กันยายน พ.ศ. 2534 ที่หอประชุมใหญ่ ศูนย์วัฒนธรรมแห่งประเทศไทย จำนวน 29 รอบ จำนวนผู้ชม 58,000 คน แขกรับเชิญ คือ ลำตัดแม่ประยูร, สโมสรผึ้งน้อย, ชมรมอนุรักษ์วัฒนธรรมไทย ซึ่งเป็นคอนเสิร์ตที่จำนวนรอบสูงสุดเป็นประวัติการณ์ของศูนย์วัฒนธรรมแห่งประเทศไทย และเป็นคอนเสิร์ตแรกของเบิร์ดที่ใช้เวลาแสดงเกือบประมาณ 3 ชั่วโมง ซึ่งในคอนเสิร์ตครั้งนี้มีบทเพลงพิเศษที่ เรวัต พุทธินันทน์ แต่งขึ้นใหม่ให้เบิร์ดขับร้องก่อนพักงาน ชื่อเพลงชื่อเดียวกับคอนเสิร์ต คือ "ความสุข ความทรงจำ ไม่มีที่สิ้นสุด"

 แขกรับเชิญ 
แขกรับเชิญคอนเสิร์ตแบบเบิร์ดเบิร์ดโชว์
 ลำตัดแม่ประยูร 
 สโมสรผึ้งน้อย
 ชมรมอนุรักษ์วัฒนธรรมไทย

 บทเพลงในคอนเสิร์ต และโชว์ 
ลำดับเพลงผู้ร้อง / แขกรับเชิญรูปแบบ1เบิร์ดTalk Show ทักทายคนดู เปิดคอนเสิร์ต2จับมือกันไว้ร้อง เต้น3ผู้ชายใจน้อย + คืนนี้ไม่เหมือนคืนนั้น4ขออุ้มหน่อยร้อง + ฉายจอทีวีไปหาคนดู5ฝากไว้ร้อง + ภาษามือ6หนูอยากเป็นอะไร เบิร์ด & สโมสรผึ้งน้อยร้อง7Do Ra Me + ร้องเพลงกันหน่อยร้องประสานเสียง เต้น8So Lone Farewell9Memory + Somewhere Out + Unchained Melody + Speak Softly Love + That's Amore +  Raindrops Keep Falling On My Head + I Just Called To Say I Love You + The Sound Of Silenceเบิร์ดMedley Memory Collection (เพลงสากล) 10เบิร์ด & ชมรมอนุรักษ์วัฒนธรรมไทยโชว์การแสดงไทย11เบิร์ด & ลำตัดแม่ประยูรโชว์การแสดงลำตัด12สบาย สบายโชว์แฟนตาซี + โชว์เลเซอร์13คนป่าเบิร์ดร้อง เต้น14พริกขี้หนู15บันทึกหน้าสุดท้าย + หมั่นคอยดูแลและรักษาดวงใจ + เสียงกระซิบไม่มีดนตรี + ให้คนดูร้องเพลง16บูมเมอแรง + ฝากใจไว้ + เราจะยิ้มให้กันMedley เพลงเร็ว ร้อง เต้น17คู่กัดร้อง เต้น18ความสุข ความทรงจำ ไม่มีที่สิ้นสุดร้อง + โชว์น้ำพุ19Talk Show อำลาคนดู ปิดคอนเสิร์ต

 การผลิต 
ในคอนเสิร์ตแบบเบิร์ดเบิร์ดโชว์ ครั้งที่ 5 ตอน ความสุข ความทรงจำ ไม่มีที่สิ้นสุด ได้ถูกวางจำหน่ายครั้งแรกเป็นเทปบันทึกการแสดงสดทั้งภาพและเสียงพร้อมกันถึง 3 รูปแบบ ในรูปแบบเทปคาสเซ็ท ม้วน VHS และแผ่นเลเซอร์ดิสก์ ความยาว 3 ชั่วโมง เมื่อปีพ.ศ. 2535

 ครั้งที่ 2 ทาง จีเอ็มเอ็มแกรมมี่ ได้กลับมาวางจำหน่ายใหม่อีกครั้งในรูปแบบวีซีดีและดีวีดี ในชุดแบบเบิร์ดเบิร์ด Collection เมื่อปีพ.ศ. 2547 ต่อมาได้นำภาพบรรยากาศบางส่วนจากคอนเสิร์ตแบบเบิร์ดเบิร์ดโชว์ ครั้งที่ 5 ตอน ความสุข ความทรงจำ ไม่มีที่สิ้นสุด มาผลิตใหม่อีกครั้งในชุด DVD Boxset BABB BIRD BIRD Memories Box เมื่อปีพ.ศ. 2551 และ DVD Boxset Special Memory Box Babb Bird Bird # 1-10 (1986-2012) Collection วางจำหน่ายในวาระครบรอบ 32 ปี คอนเสิร์ตแบบเบิร์ดเบิร์ดโชว์ เมื่อปีพ.ศ. 2562

 อ้างอิง 

หมวดหมู่:คอนเสิร์ต
หมวดหมู่:คอนเสิร์ตของธงไชย แมคอินไตย์
หมวดหมู่:ธงไชย แมคอินไตย์